# Упутство за извештај о времену

## Увод

### Извештај о времену

Приказује извештај о времену. Садржи иконицу времена и тренутну температуру

Извештај о времену преузима информације о времену са сервера америчке националне услуге о времену (National Weather Service – NWS), укључујући Међудејствену мрежу временских информација (Interactive Weather Information Network – IWIN) и осталих услуга о времену. Можете да користите Извештај о времену да прикажете тренутне информације о времену и временску прогнозу на вашем рачунару.

Ако се ваш рачунар налази иза мрежне баријере, морате да користите посреднички сервер да бисте приступили сереврима времена. Да подесите Мејтову радну површ да користи посреднички сервер, користите алат поставки да одредите мрежни посреднички сервер за Интернет везе.

Извештај о времену приказује следеће информације за основно место, или за место које ви одредите:

- Иконицу времена која представља опште временске услове. Видите mateweather-introduction-icons.

- Тренутну температура.

### Иконица времена на панелу

Иконица | Опис
Стек сунчано Стек ноћ | Ведро је и мирно.
Стек местимично облачно Стек ноћ местимично облачно | Делимично облачно.
Стек облачно | Облачно је.
Стек магла | Магловито је или тмурно.
Стек киша | Кишовито или влажно.
Стек снег | Пада снег.
Стек олуја | Олујно време.

### Додавање Извештаја о времену на панел

Да додате Извештај о времну на панел, урадите следеће:

1. Кликните десним тастером миша на панел.

2. Изаберите Додај на панел.

3. Премакните на доле списак ставки у прозорчету „Додај на панел“, затим изаберите „Извештај о времену“.

4. Кликните Додај.

## Поставке

Прозорчету поставки приступате десним кликом на Извештај о времену на панелу.

### Изборник Извештаја временске прогнозе

Приручни изборник

### Пребацивање на нарочито место

#### Поставке места

Поставке места

Када додате Извештај о времену на панел по први пут, програм ће приказати временске прилике за Питсбург у Пенсилванији, по основи. Да прикажете временске прилике за неко друго место, урадите следеће:

1. Десни клик на програм.

2. Изаберите „Поставке“ из искочног изборника програма. Програм ће приказати прозорче „Поставке времена.

3. Изаберите језичак „Место“. Одељак „Место“ садржи списак географских регија, подрегија и нарочитих места.

4. Кликните на стрелицу поред регије да прикажете подрегију у регији.

5. Кликните на стрелицу поред подрегије да прикажете места у подрегији.

6. Кликните на место. Док програм довлачи информације о времну за ново место, биће приказан облачић „Освежавам“ када покажете на иконицу.

7. Кликните „Затвори“ да затворите прозорче „Поставке времена“.

Можете већ да покушате претрагу уписивањем назива вашег града у поље „Нађи“. Знајте да за градове који су близу један дугом, или за градове који немају аеродром морате да изаберете најближи град у регији.

### Освежавање информација о временским приликама

Да освежите информације о времнским приликама које Извештај о времену приказује на панелу, десни клик на иконицу, затим изаберите „Освежи“.

Да самостално освежите информације о времену у регуларним интервалима, урадите следеће:

1. Идите на изборник десног клика и изаберите „Поставке“.

2. У прозорчету „Поставке времена“ у језичку „Опште“, изаберите опцију „Самостално освежи сваких ... минута“.

3. Користитте вртешку да одредите интервал у коме ће Извештај о времену да довлачи освежене информације са сервера временских прилика. Основно је да проверава сваких тридесет минута.

4. Кликните „Затвори“ да затворите прозорче „Поставке времена“.

### Промена јединица

#### Опште поставке

Опште поставке

Идите на изборник десног клика и изаберите „Поставке“. У прозорчету „Поставке времена“ у језичку „Опште“, изаберите јединице мерења које желите да користите.

Доступан је велики број разних мера, укључујући метричку, краљевску, СИ и друге. Избор „Основна“ користиће ону за коју мислимо да је основна за вашу регију, на основу вашег изабраног језика.

## Појединости

Да видите детаљне информације о времену, десни клик на Извештај о времену, затим изаберите „Детаљи“. Извештај о времену ће приказати прозорче „Детаљи“. Прозорче „Детаљи“ садржи следеће основне одељке:

- Текуће прилике

- Временска прогноза

- Радарска мапа (изборно)

### Текуће прилике

#### Детаљи Извештаја о времену

Детаљи Извештаја о времену

Одељак „Текуће прилике“ приказује следеће информације:

Град | Место за које се примењују тренутни временски услови.
Последње освежење | Време када су временски услови последњи пут освежени на серверу временских прилика.
Услови | Општи временски услови.
Небо | Општи услови неба.
Температура | Тренутна температура.
Тачка росе | Температура при којој се ствара роса.
Влажност | Проценат влажности у атмосфери.
Ветар | Смер и брзина ветра.
Притисак | Ваздушни притисак.
Видљивост | Највећа видљивост како је одређено условима светла и атмосфере.
Свитање | Прорачунато време свитања за ваше место
Залазак | Прорачунато време заласка Сунца за ваше место

Времена изласка и заласка Сунца се израчунавају локално из информација географске ширине и дужине смештених на вашем рачунару. Неки услови, као преламање светла кроз ваздух, се тешко моделирају. Као резултат, израчунате вредности за излазак и залазак Сунца могу каснити највише 10 минута.

### Прогноза

Одељак „Временска прогноза“ приказује временску прогнозу за место у блиској будућности, обично следећих пет дана.

Временске прогнозе су доступне само за нека места у САД, Аустралији и Уједињеном Краљевству.

### Радарска мапа

По основи, одељак „Радарска мапа“ се не приказује у прозорчету „Временска прогноза“. Извештај о времену преузима радарске мапе са „www.weather.com“. Ако радарска мапа није доступна са „www.weather.com“, Извештај о времену ће приказати знак питања. Да одете на веб сајт „www.weather.com“, кликните на дугме Посети „Weather.com“.

Да укључите радарску мапу, урадите следеће:

1. Идите на прозорче „Поставке времена“ бирајући „Поставке“ у изборнику десног клика.

2. У језичку „Опште“, изаберите опцију „Укључи радарску мапу“.

3. По основи, Извештај о времену преузима радарске мапе са „www.weather.com“. Изаберите опцију „Користи произвољну адресу за радарску мапу“ да прикажете радарске мапе са неке друге Интернет адресе. Морате да упишете адресу у поље „Адреса“.

Већина места не дефинише основну радарску мапу, нарочито ван САД. Многа места ће захтевати да наведете произвољну адресу, ако желите да имате радарску мапу.